《归自山中道过张茂才》
明代·卢龙云

薜衣藜杖翠微隈，习习清风两腋回。问字堪过杨子宅，论文况羡襧生才。

相推白璧连城重，自有黄金索骏来。迟尔长杨秋色里，好怀春并蓟门开。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。